Utrolig dejlig beliggenhed, med den flotteste udsigt til Etna mod vest, og over havet mod øst. Desuden er lejligheden pæn. Vi havde desværre store problemer med at finde lejligheden, da vi ikke havde modtaget adressen i Airbnb-appen, fordi værten ikke kommunikerede via den. Det tog os 3 timer, hvor vi også var i kontakt med Airbnb-support, før værten blev opmærksom på, at vi ikke kunne finde stedet. Efterfølgende undskyldte værten mange gange, hvilket vi selvfølgelig accepterede, men det var en ærgerlig måde at starte opholdet på. Efter ankomsten, mødte vi ikke værten efterfølgende. Vi skrev sammen nogle gange via appen, hvor vi bl.a. fik nogle links til restauranter, men måske pga. systemets problemer med oversættelsen, blev nogle af vore basale forespørgsler misforstået. Vi vil desuden, som en venlig opmærksomhed til værten, gøre opmærksom på, at der gerne må være lidt mere service og bestik i lejligheden.